’n Hoëvlakkomitee wat die impak van die droogte moet bepaal en planne daarstel om die effek daarvan teen te werk, is deur die Nasionale Landboubemarkingsraad (NLBR) op die been gebring.
Die NLBR het die komitee saamgestel as deel van afdeling sewe van die Wet op die Bemarking van Landbouprodukte (Wet 47 van 1996), waarvolgens die raad ’n mandaat het om spesiale ondersoeke te onderneem oor kwessies wat die landbou raak. “Die droogte waarvan sekere dele van die land tans probeer herstel, is een so ’n kwessie,” sê mnr. Zama Xalisa, die hoof- uitvoerende beampte van die NLBR.
Volgens Prinsloo moet die komitee betroubare inligting, kennis en van die voorste analitiese instrumente gebruik en met ’n slim droogte-rampbestuursplan vorendag kom.
Die komitee sal bewyse lewer van die ekonomiese impak van die droogte op sleutel-landboubedrywe in Suid-Afrika, en moontlike toekomstige scenario’s as die verskillende uitkomste van die droogte daarstel.